Даларна

**Даларна** (швед. **') или **Далекарлија*' — историска [[покраини во Шведска|покраина]] (*landskap*) во средна [[Шведска]].

Се граничи со покраините [[Херједален]], [[Хелсингланд]], [[Јестрикланд]], [[Вестманланд]] и [[Вермланд]]. На запад се граничи со [[Норвешка]].

Името на покраината значи „долини“. Ова е популарно летно одредиште за жителите од југот поради добриот риболов, убавите кампови и густите шуми. Побогатите имаат викендички. Лете во селата и градовите се одржуваат разни слави и фестивали со народни игри. Покраината има богата историја и свои зачувани обичаи и наречје. Во историјата жителите на Даларна биле познати по вековниот стремеж за независност.

== Управа ==
[[Покраини во Шведска|Покраините во Шведска]] немаат административна улога, туку постојат само како културно-историски целини. Во случајот на покраината Даларна, управните граници на округот [[Даларна (округ)|Даларна]] се речиси исти како покраинските, освен дел од северизападниот дел на  Хамра (Орша Финмарк), која влегува во состав на округот [[Јевлеборг (округ)|Јевлеборг]].

== Географија ==
Во средината на покраината се наоѓа езерото [[Силјан (езеро)|Силјан]]. Поважни реки се [[Вестердалелвен]] и [[Естердалелвен]], кои се влеваат во поголемата река [[Далелвен]].

Низ севердниот дел од покраината се протега дел од [[Скандинавски Планини|Скандинавските Планини]]. Пределите се планински и имаат многу леднички езера. Јужниот дел е рамничарски и има неколку рудника. Најзастапен метал е [[бакар]]от.

Највисока точка е планината [[Стурветешогна]] (1204 м), а најниската точка (55 м) се наоѓа во југоисточниот дел.

===Градови===
Даларна ги опфаќа следниве [[градови во Шведска|градови]]:
 
*[[Авеста (Шведска)|Авеста]]
*[[Борленге]] 
*[[Лудвика]]
*[[Сетер]]
*[[Фалун]]
*[[Хедемура]]

===Други места===
*[[Внасбру]]
*[[Елвдален (општина)|Елвдален]]
*Идре
*[[Лександ]]
*[[Малунг]]
*[[Мура (Шведска)|Мура]]
*[[Орша (општина)|Орша]]
*[[Ретвик]]
*[[Селен (Шведска)|Селен]]
*[[Телберг]]

===Национални паркови===
*[[Тефсингдален (национален парк)|Тефсингдален]]
*[[Фернебофјерден (национален парк)|Фернебофјерден]]
*[[Фулуфјелет (национален парк)]]
*[[Хамра (национален парк)|Хамра]]

[[Податотека:Dalahäst i avesta.jpg|мини|Џиновски далски коњ во центарот на Авеста.]]
== Историја ==
Покраината Даларна била дел од крајот [[Свеаланд]] пред обединувањето на Шведска (XI век).

Во покраината започнале три значајни буни:

* Во 1434, предводени од [[Енгелбрект Енгелбректсон]], рударите се дигнале на бунт против угнетувачите во служба на кралот [[Ерик Померански]].
* Во 1519–1523 [[Густав Васа|Густав I Васа]] меѓу рударите ги стекнува своите најверни приврзаници во буната против [[Калмарски сојуз|Калмарскиот сојуз]] под водство на данскиот крал [[Кристијан II]].
* Во 1743 се кренала Даларнската буна против политичката група „Шапки“ - последна важна селанска буна во Шведска.

== Култура ==
[[Податотека:Leksandkvinna, 1911.jpg||мини|Жена од Лександ во носија (1911)]]

Даларна има богата и карактеристична народна култура со својствена музика, живопис и ракотворби. Тука [[рунско писмо|рунското писмо]] се задржало најдолго од сите места во Шведска - сè до XIX век.

Познат симбол на покраината е „[[далски коњ|далскиот коњ]]“ (*Dalahäst*) кој е изделкан од дрво, а потоа се бои и украсува. Поднебјето е особено погодно за одгледување на коњи бидејќи почвата е богата со [[калциум]].

Помеѓу Селен и Мура, секоја година се одржува [[скијачко трчање|скијачката трка]] „Васалопет“ (*Vasaloppet'' = „Васина трка“), која е најдолгата светот (90&nbsp;км). Трката се одржува во чест на бегството на Густав Ериксон (подоцна крал Густав I Васа) од данската војска во 1520.

Рударското подрачје Стура Копаберг („Голема Бакарна Планина“) во Фалун е прогласено за светско наследство на УНЕСКО.

## Познати личности
*Густаф де Лавал - изумител
*Карл Ларсон - сликар
*Андерс Цорн - сликар

## Наводи

* „Даларна“ - Нордиска семејна книга 
* 

## Надворешни врски
*Даларна - туристички портал  

Категорија:Покраини во Шведска